wannaphong/clean_thaiwikipedia huggingface dataset:
# พระที่นั่งอมรินทราภิเษกมหาปราสาท
พระที่นั่งอมรินทราภิเษกมหาปราสาท เป็นปราสาทที่สร้างด้วยเครื่องไม้ทั้งองค์ นับเป็นพระมหาปราสาทองค์แรกในพระบรมมหาราชวัง โดยพระบาทสมเด็จพระพุทธยอดฟ้าจุฬาโลกมหาราช ทรงพระกรุณาโปรดเกล้าฯ ให้ถ่ายแบบพระที่นั่งสรรเพชญปราสาทที่กรุงศรีอยุธยามาสร้างขึ้น เริ่มสร้างเมื่อปี พ.ศ. ๒๓๒๖ สร้างสำเร็จและทำพิธียกยอดพระมหาปราสาทเมื่อวันที่ ๑๘ กุมภาพันธ์ พ.ศ. ๒๓๒๗

เมื่อพระบาทสมเด็จพระพุทธยอดฟ้าจุฬาโลกมหาราชได้เสด็จเถลิงถวัลยราชสมบัติปกครองสยามประเทศเมื่อปี พ.ศ. ๒๓๒๕ นั้นยังไม่ได้ตั้งการพระราชพิธีบรมราชาภิเษกอย่างถูกต้องตามตำรับโบราณราชประเพณี เพียงแต่ได้ทรงประกอบการพระราชพิธีปราบดาภิเษกโดยสังเขปเท่านั้น ฉะนั้นเมื่อได้สร้างพระที่นั่งอมรินทราภิเษกมหาปราสาทสำเร็จโดยสมบูรณ์แล้ว จีงได้ทรงพระกรุณาโปรดเกล้าฯ ให้ตั้งการพระราชพิธีบรมราชาภิเษกตามระบบโบราณขัตติยราชประเพณีอีกครั้งหนึ่งเมื่อ พ.ศ. ๒๓๒๘ โดยใช้พระที่นั่งอมรินทราภิเษกมหาปราสาทเป็นพระราชพิธีมณฑล

ต่อมาในวันอาทิตย์ เดือนเจ็ด ขึ้นหนึ่งค่ำ ปีระกา เอกศก จุลศักราช ๑๑๕๑ (พ.ศ. ๒๓๓๒) อสนีบาตตกต้องหน้ามุขเด็จพระที่นั่งอมรินทราภิเษกมหาปราสาทแล้วเกิดเป็นเพลิงลุกลามไหม้เครื่องบนและหลังคา แล้วเลยลุกลามไหม้ทั้งองค์พระมหาปราสาท และพระปรัศว์ซ้ายลงหมดสิ้น พระบาทสมเด็จพระพุทธยอดฟ้าจุฬาโลกมหาราช จึงทรงพระกรุณาโปรดเกล้าฯ ให้เจ้าพระยารัตนาพิพิธ (สน) สมุหนายก เป็นแม่กองรื้อซากพระมหาปราสาทที่ถูกไฟไหม้ออกแล้วสร้างพระมหาปราสาทขึ้นใหม่ แต่ไม่ได้สร้างเหมือนองค์เดิม ในพระราชพงศาวดารกรุงรัตนโกสินทร์ รัชกาลที่ ๑ กล่าวถึงลักษณะที่ผิดแผกแตกต่างระหว่างพระมหาปราสาทองค์เก่าและองค์ใหม่ไว้ดังนี้

อมรินทราภิเษกมหาปราสาท
# แรงแม่เหล็กไฟฟ้า
ในวิชา ฟิสิกส์ แรงแม่เหล็กไฟฟ้า คือแรงที่ สนามแม่เหล็กไฟฟ้า กระทำต่ออนุภาคที่มีประจุทางไฟฟ้า มันคือแรงที่ยึด อิเล็กตรอน กับ นิวคลิไอ เข้าด้วยกันใน อะตอม และยึดอะตอมเข้าด้วยกันเป็นโมเลกุล แรงแม่เหล็กไฟฟ้าทำงานผ่านการแลกเปลี่ยน messenger particle ที่เรียกว่า โฟตอน การแลกเปลี่ยน messenger particles ระหว่างวัตถุทำให้เกิดแรงที่รับรู้ได้ด้วยวิธีแทนที่จะดูดหรือผลักอนุภาคออกจากกันเพียงแค่นั้น การแลกเปลี่ยนจะเปลี่ยนคุณลักษณะของพฤติกรรมของอนุภาคที่แลกเปลี่ยนนั้นอีกด้วย

 ประวัติ 
แต่เดิมนั้น ไฟฟ้า และ แม่เหล็ก ถูกคิดว่าเป็นแรงสองแรงซึ่งแยกจากกัน อย่างไรก็ตาม มุมมองดังกล่าวถูกเปลี่ยนไปเนื่องจากการตีพิมพ์ผลงานของ เจมส์ คลาร์ก แมกซ์เวลล์ ในปี 1873 บทความเกี่ยวกับไฟฟ้าและแม่เหล็ก (Treatise on Electricity and Magnetism) ซึ่งกล่าวถึงอันตรกิริยาของประจุบวกและลบเมื่อถูกแสดงในรูปทั่วไปด้วยแรงเพียงแรงเดียว มีผลอยู่สี่อย่างที่ได้จากอันตรกิริยาเหล่านี้ ทิศการไหลของกระแสก็ขึ้นอยู่กับทิศการเคลื่อนที่เช่นกัน

ผลทั้งหมดเหล่านี้สามารถอธิบายได้อย่างสวยงามใน สมการสนามของแมกซ์เวลล์ ตัวอย่างเช่น แม่เหล็ก ทำให้เกิดการดูดหรือผลักเนื่องจากการเรียงตัวที่สอดคล้องกันหรือเป็นแนวอย่างเรขาคณิตของ สปิน

 ภาพรวม 
แรงแม่เหล็กไฟฟ้าเป็นหนึ่งในสี่ของ แรงพื้นฐาน แรงพื้นฐานอื่น ๆ คือ แรงนิวเคลียร์อย่างเข้ม ซึ่งยึด นิวคลีไอของอะตอม เข้าด้วยกัน แรงนิวเคลียร์อย่างอ่อน ซึ่งเป็นสาเหตุของรูปแบบของ การสลายตัวเชิงกัมมันตภาพ และ แรงโน้มถ่วง แรงอื่นทั้งหมดท้ายที่สุดก็แปลงมาจากแรงพื้นฐานเหล่านี้

แรงแม่เหล็กไฟฟ้าเป็นหนึ่งในผู้รับผิดชอบในปรากฏการณ์ต่าง ๆ ทั้งหมดที่เราพบเจอในชีวิตประจำวันยกเว้นเสียแต่ความโน้มถ่วง กล่าวหยาบ ๆ แล้ว แรงที่เกี่ยวกับอันตรกิริยาระหว่าง อะตอม นั้นมาจากแรงแม่เหล็กไฟฟ้ากระทำต่อ โปรตอน และ อิเล็กตรอน อันมีประจุไฟฟ้าภายในอะตอม นี่รวมทั้งแรงที่เรารู้สึกใน "การผลัก" หรือ "การดึง" วัตถุเนื้อสารโดยทั่วไป ซึ่งมาจาก แรงระหว่างโมเลกุล ระหว่าง โมเลกุล ในร่างกายของเราและในวัตถุ มันรวมถึงทุกรูปแบบของ ปรากฏการณ์ทางเคมี ซึ่งเกิดขึ้นจากอันตรกิริยาระหว่าง electron orbital
# โครงการสิ่งแวดล้อมแห่งสหประชาชาติ
โครงการสิ่งแวดล้อมแห่งสหประชาชาติ  มีสำนักงานใหญ่อยู่ที่กรุงไนโรบี ประเทศเคนยา ก่อตั้งเมื่อปี ค.ศ. 1972 โดยมีวัตถุประสงค์เพื่อสำรวจและประเมินแนวโน้มที่มีผลกระทบต่อสภาพแวดล้อมในระดับชาติ ระดับภูมิภาค และระดับโลก ตลอดจนเสริมสร้างการจัดการสิ่งแวดล้อมอย่างชาญฉลาด ผ่านสถาบันและองค์กรต่างๆที่เกี่ยวข้อง รวมทั้งแลกเปลี่ยนความรู้และเทคโนโลยีด้านสิ่งแวดล้อมเพื่อการพัฒนา

โดยการส่งเสริมความร่วมมือในการอนุรักษ์ และฟื้นฟูสภาพแวดล้อมเพื่อนำไปสู่ความมีสุขภาพชีวิตที่ดี ด้วยการไม่ผลักภาระด้านสิ่งแวดล้อมให้อนุชนรุ่นหลังต้องเผชิญเคราะห์กรรมที่บรรพชนใดก่อเอาไว้ ด้วยความรู้เท่าไม่ถึงการณ์ หรือตั้งใจทำลายสภาพแวดล้อมให้เสื่อมโทรมลงไปตามกาลเวลา

 ประวัติ 

 ผู้อำนวยการบริหาร 
#รูปชื่อ(เกิด–เสียชีวิต)สัญชาติเริ่มทำงานจบวาระ1118x118px|Maurice StrongMaurice Strong (1929-2015)197219752103x103px|Mostafa TolbaMostafa Kamal Tolba (1922-2016)197519923113x113px|Elizabeth DowdeswellElizabeth Dowdeswell (เกิด 1944)199219984113x113px|Klaus TöpferKlaus Töpfer (เกิด 1938)199820065120x120px|Achim SteinerAchim Steiner (เกิด 1961)200620166119x119pxErik Solheim (เกิด 1955)201620187Joyce Msuya (รักษาการ)(เกิด 1968)201820198113x113pxInger Andersen(เกิด 1958)2019ปัจจุบัน

 ทูตสันถวไมตรี 
โครงการยูเอ็นซีพีวอยซส์ เป็นโครงการสิ่งแวดล้อมแห่งสหประชาชาติทำงานร่วมกับบุคคลสำคัญ เพื่อช่วยสร้างความตระหนักรู้ ความสนใจ และความเข้าใจแก่สาธารณะในประเด็นสิ่งแวดล้อม"UNEP VOICES" , UNEP, สืบค้นเมื่อ 11 มิถุนายน 2563
ทูตประเทศอาชีพตำแหน่งทูตสันถวไมตรีสากลBertrand Piccardนักจิตแพทย์และนักบอลลูนดอน ชีเดิลนักแสดงเอลลี โกลดิงนักร้องและนักแต่งเพลงจิเซล บุนเชนนางแบบเอียน โซเมอร์ฮอลเดอร์นักแสดงยาย่า ตูเรนักฟุตบอลองค์อุปถัมภ์เบน โฟเกิลวีรบุรุษภูเขาผู้อุปถัมภ์การอนุรักษ์ที่รกร้างว่างเปล่าคริส ทอมพ์กินส์นักอนุรักษ์ธรรมชาติผู้อุปถัมภ์พื้นที่คุ้มครองLaurent Fabiusอดีตนายกรัฐมนตรีฝรั่งเศสผู้อุปถัมภ์การดูแลสิ่งแวดล้อมลูวิส พิว นักว่ายน้ำผู้อุปถัมภ์มหาสมุทรวิเจย์ เชคาร์ ชาร์มาผู้บริหารสูงสุดของ Paytmผู้อุปถัมภ์อากาศบริสุทธ์Viacheslav Fetisovตำนานนักฮอกกี้ผู้อุปถัมภ์ภูมิภาคขั้วโลกทูตสันถวไมตรีภูมิภาคไอแดน แกลลาเกอร์นักแสดงทูตสันถวไมตรีภูมิภาคอเมริกาเหนือเอเตรียน เกรเนียร์นักแสดงทูตสันถวไมตรีภูมิภาคอเมริกาเหนือเดฟ แมตธิวส์วงดนตรีร็อกทูตสันถวไมตรีภูมิภาคอเมริกาเหนือแจ็ก จอห์นสันนักร้อง นักแต่งเพลงทูตสันถวไมตรีภูมิภาคอเมริกาเหนือร็อกกี้ ดาวูนีนักร้อง นักแต่งเพลงทูตสันถวไมตรีภูมิภาคแอฟริกาAntoinette Taus นักแสดงและนักร้องทูตสันถวไมตรีภูมิภาคฟิลิปปินส์เดีย มีร์ซานางแบบและนักแสดงทูตสันถวไมตรีภูมิภาคอินเดียหวัง จวิ้นข่ายนักร้อง นักแต่งเพลงทูตสันถวไมตรีภูมิภาคจีนหลี ปิงปิงนักแสดงทูตสันถวไมตรีภูมิภาคจีนหลีเฉินนักแสดงทูตสันถวไมตรีภูมิภาคจีนSuzanna Owiyoนักร้อง นักแต่งเพลงทูตสันถวไมตรีภูมิภาคเคนยาอเล็กซ์ เรนเดลล์ นักแสดงทูตสันถวไมตรีภูมิภาคไทย"Alex Rendell named UN Environment Programme Goodwill Ambassador for Thailand" , UNEP, สืบค้นเมื่อ 11 มิถุนายน 2563
# เอลดาริออน
เอลดาริออน  เป็นตัวละครในจินตนิยายชุด เดอะลอร์ดออฟเดอะริงส์ ประพันธ์โดย เจ. อาร์. อาร์. โทลคีน เขาเป็นโอรสของอาร์เวนและอารากอร์น เกิดประมาณปีที่ 20 ยุคที่สี่ หลังจากกษัตริย์อารากอร์นสวรรคตได้ขึ้นครองราชย์เป็นกษัตริย์แห่งอาณาจักรที่ถูกรวมขึ้นใหม่ (อาร์นอร์และกอนดอร์)

 สายตระกูลของเอลดาริออน
# มอร์กอธ
มอร์กอธ บาวเกลียร์  เป็นตัวละครที่แต่งขึ้นโดย เจ. อาร์. อาร์. โทลคีน ปรากฏในผลงานของโทลคีนเรื่อง ซิลมาริลลิออน และตำนานอื่นๆ ในยุคโบราณของปกรณัมชุดมิดเดิลเอิร์ธ มอร์กอธเป็นชาวไอนัวร์ ซึ่งเป็นเทพเจ้าเฉกเช่นวาลาร์ ชื่อเดิมของเขาคือ เมลคอร์ แต่ต่อมาเป็นที่รู้จักทั่วไปในมิดเดิลเอิร์ธในชื่อของ มอร์กอธ หลังจากที่เจ้าชายเอลฟ์นามว่า เฟอานอร์ เป็นผู้ตั้งให้

ในประวัติศาสตร์ของมิดเดิลเอิร์ธ มอร์กอธมีบทบาทเป็นฝ่ายอธรรมผู้ยิ่งใหญ่ ซึ่ง เซารอน เจ้าแห่งความมืดที่หลายคนรู้จักดีจากเดอะลอร์ดออฟเดอะริงส์เคยเป็นข้ารับใช้ของเขา นาม มอร์กอธ บาวเกลียร์ ที่จริงแล้วเป็นชื่อฉายา ชื่อของเขาที่ปรากฏครั้งแรกในไอนูลินดาเล (เรื่องราวของการสร้างมิดเดิ้ลเอิร์ธ และเป็นบทแรกของ ซิลมาริลลิออน) มีชื่อว่า เมลคอร์ ซึ่งหมายถึง "ผู้ผงาดด้วยอำนาจ" ส่วนคำว่า มอร์กอธ สามารถแปลได้ว่า "ทรราชเจ้าแห่งความมืด" หรือ "ผู้กดขี่อันน่าสยดสยอง"  คำนี้มีที่มาจากภาษาเควนยาซึ่งหมายถึง ศัตรูมืด หรือ ความมืดอันน่าหวาดหวั่น (รากศัพท์มาจาก มอร์ (mor) - สีดำ ความมืด เงามืด และ กอส/กอธ (goth) - น่ากลัวมาก ความสยองขวัญ) ส่วนคำว่า บาวเกลียร์ เป็นภาษาซินดาริน หมายถึง ทรราช หรือ ผู้กดขี่ (รากศัพท์ MBAW - บังคับ พลังอำนาจ กดขี่)

ตัวละครนี้ไม่ได้ถูกเรียกว่ามอร์กอธจนกระทั่งเขาได้รับสมญานั้นจาก เฟอานอร์ แห่ง โนลดอร์ ซึ่งเป็นเหตุการณ์ที่เกิดขึ้นในยุคที่หนึ่ง (First Age) หลังจากเมลคอร์หลบหนีออกจากวาลินอร์แล้ว และพวกเอลฟ์ก็เรียกแต่ชื่อนั้นของเขา  แต่ก่อนหน้าเหตุการณ์นั้นเขาถูกเรียกเพียงว่า เมลคอร์ 

ระหว่างการพัฒนาการของตำนานของโทลคีน เขาได้เปลี่ยนแนวคิดเกี่ยวกับการแปรพักตร์ของไอนูองค์นี้ และเปลี่ยนชื่อของเขาด้วย นอกเหนือจากชื่อพิเศษของเขาซึ่งชาวโนลดอร์ตั้งให้ (มอร์กอธ) เขายังถูกเรียกในตำนานต่างๆ (ในหลากหลายรูปแบบ) ว่า'เมลโค' 'เบลคา' 'เมเลกอร์' และ 'เมเลโค' ชื่อของเขาในรูปซินดารินคือ 'เบเลกูร์' ซึ่งไม่เคยถูกใช้เลยนอกจากในคำที่แปลงรูปแล้วว่า 'เบเลกัวธ์' ซึ่งหมายถึง ’ความตายอันยิ่งใหญ่'
# สัก กอแสงเรือง
สัก กอแสงเรือง (เกิด 15 พฤศจิกายน พ.ศ. 2484) ปัจจุบันเป็นประธาน มูลนิธิองค์กรกลางเพื่อประชาธิปไตย (P-NET) กรรมการ มูลนิธินิติศาสตร์ มหาวิทยาลัยธรรมศาสตร์ รองประธานกรรมการมูลนิธิป่อเต็กตึ๊ง นอกจากนี้ยังเป็นอาจารย์และวิทยากรรับเชิญ เคยเป็นนายกสภาทนายความในพระบรมราชูปถัมภ์หลายสมัย เคยเป็นนายกและเลขานุการสมาคมฮกเกี้ยนแห่งประเทศไทย เคยเป็นกรรมการตรวจสอบการกระทำที่ก่อให้เกิดความเสียหายแก่รัฐ (คตส.) ได้รับการแต่งตั้ง ตามประกาศคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ฉบับที่ 30 เมื่อวันที่ 30 กันยายน พ.ศ. 2549

สัก กอแสงเรือง เริ่มการศึกษาชั้นประถมที่โรงเรียนวัดสิงห์ หรือ โรงเรียนมัธยมวัดสิงห์ หรืออีกชื่อหนึ่งว่าโรงเรียนสิงหราชพิทยาคม จบการศึกษาระดับปริญญาตรี คณะนิติศาสตร์ มหาวิทยาลัยธรรมศาสตร์ และได้รับประกาศนียบัตรทางกฎหมาย เนติบัณฑิตไทย อดีตนายกสภาทนายความ อดีตเลขาธิการเนติบัณฑิตยสภา เคยเป็นสมาชิกวุฒิสภากรุงเทพมหานคร  (ส.ว.) จากการเลือกตั้งเมื่อเดือนเมษายน พ.ศ. 2549

ได้รับเลือกให้เป็น ส.ว. ในแบบสรรหาเมื่อเดือนเมษายน พ.ศ. 2554 เปิด! 73 รายชื่อ ส.ว.สรรหา  จากวอยซ์ทีวีนายสัก กอแสงเรือง

เมื่อวันที่ 9 มีนาคม 2555 กกต. ได้มีมติ ให้เพิกถอน นายสัก กอแสงเรือง ออกจากตำแหน่ง สว.สรรหา เนื่องจากขัดต่อรัฐธรรมนูญ หลังพ้นจากวาระการเป็นส.ว.ครั้งแรกไม่ถึง 5 ปี เขาพ้นจากตำแหน่งสมาชิกวุฒิสภาไทย ชุดที่ 10 วันที่ 1 สิงหาคม 2555 เนื่องจากศาลฎีกามีคำสั่งให่พ้นสมาชิกศาลฎีกาถอด"สัก"พ้นสว.สรรหา

ในวันที่ 17 ตุลาคม 2560 ได้ดำรงตำแหน่งกรรมการ มูลนิธินิติศาสตร์ มหาวิทยาลัยธรรมศาสตร์

 การพ้นจากตำแหน่งสมาชิกวุฒิสภา แบบสรรหา 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๔ ตอนที่ ๑๘ ข หน้า ๒, ๕ ธันวาคม ๒๕๕๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๒ ตอนที่ ๒๑ ข หน้า ๙, ๓ ธันวาคม ๒๕๔๘
# อำนวย ธันธรา
อำนวย ธันธรา (เกิด 11 มิถุนายน พ.ศ. 2499) อดีตอธิบดีผู้พิพากษาศาลอาญา และกรรมการตุลาการศาลยุติธรรม (ก.ต.)  ได้รับการแต่งตั้งเป็นกรรมการตรวจสอบทรัพย์สิน คตส. ตามประกาศคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ฉบับที่ 30 เมื่อวันที่ 30 กันยายน พ.ศ. 2549

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๓ ตอนที่ ๒๓ ข หน้า ๖, ๑๘ ธันวาคม ๒๕๔๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๐ ตอนที่ ๑๙ ข หน้า ๒๔, ๑ ธันวาคม ๒๕๔๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๒๔ ตอนที่ ๑๐ ข หน้า ๒๗๗, ๒๕ มิถุนายน ๒๕๕๐
# บรรเจิด สิงคะเนติ
ศาสตราจารย์ประกาศสำนักนายกรัฐมนตรี เรื่อง แต่งตั้งศาสตราจารย์ บรรเจิด สิงคะเนติ (เกิด 11 กุมภาพันธ์ พ.ศ. 2507) กรรมการข้าราชการพลเรือนในสถาบันอุดมศึกษาผู้ทรงคุณวุฒิhttp://www.ratchakitcha.soc.go.th/DATA/PDF/2560/E/099/22.PDF อดีตกรรมการปฏิรูปกฎหมาย อดีตผู้อำนวยการศูนย์นิติศาสตร์ มหาวิทยาลัยธรรมศาสตร์ กรรมการพิจารณาแนวทางการแก้ไขรัฐธรรมนูญ ตามข้อเสนอของคณะกรรมการสมานฉันท์เพื่อการปฏิรูปการเมือง และศึกษาการแก้ไขรัฐธรรมนูญ ได้รับการแต่งตั้งเป็นกรรมการตรวจสอบทรัพย์สิน คตส. ตามประกาศคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ฉบับที่ 30 เมื่อวันที่ 30 กันยายน พ.ศ. 2549 ปัจจุบันเป็นคณบดี คณะนิติศาสตร์ สถาบันบัณฑิตพัฒนบริหารศาสตร์ ต่อมาในเดือนพฤษภาคม พ.ศ. 2554 ได้รับแต่งตั้งเป็นกรรมการปฏิรูปกฎหมายที่มาของคปก. จนครบวาระ 4 ปี ในปี พ.ศ. 2558

 ประวัติ 
บรรเจิด สิงคะเนติ เกิดเมื่อวันที่ 11 กุมภาพันธ์ พ.ศ. 2507 ที่อำเภอกันตัง จังหวัดตรังบอกข่าวเล่าสิบ, รายการทางช่องสุวรรณภูมิ โดย อัญชลีพร กุสุมภ์ และกิตติมา ธารารัตนกุล: ศุกร์ที่ 30 สิงหาคม 2556

 คุณวุฒิ 
บรรเจิด สิงคะเนติ จบปริญญาตรีจากคณะนิติศาสตร์ มหาวิทยาลัยรามคำแหงในปี พ.ศ. 2527, เนติบัณฑิต สำนักอบรมศึกษากฎหมายแห่งเนติบัณฑิตยสภา, ปริญญาโทด้านกฎหมายมหาชน จากคณะนิติศาสตร์ มหาวิทยาลัยธรรมศาสตร์ หลังจากนั้นได้ทุนของรัฐบาลสหพันธ์สาธารณรัฐเยอรมัน ไปศึกษาปริญญาโท (Magister Lugum) และสำเร็จการศึกษาในปี พ.ศ. 2538 จากมหาวิทยาลัย Bochum และสำเร็จการศึกษาระดับปริญญาเอก (Doktor der Rechte-Dr.jur) ในปี พ.ศ. 2541 จากมหาวิทยาลัยเดียวกัน

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๗, เล่ม ๑๔๑ ตอนพิเศษ ๑ ข หน้า ๖๓, ๑๓ สิงหาคม ๒๕๖๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๗, เล่ม ๑๓๑ ตอนที่ ๒๗ ข หน้า ๕๒, ๓ ธันวาคม ๒๕๕๗
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๕, เล่ม ๑๔๐ ตอนพิเศษ ๒ ข หน้า ๗๑, ๒๐ พฤศจิกายน ๒๕๖๖
# อุดม เฟื่องฟุ้ง
อุดม เฟื่องฟุ้ง อดีตรองประธานศาลฎีกา อดีตผู้พิพากษาอาวุโส และอดีตกรรมการตรวจสอบการกระทำที่ก่อให้เกิดความเสียหายแก่รัฐ  คตส. ตามประกาศ คปค. ฉบับที่ 30 เมื่อวันที่ 30 กันยายน พ.ศ. 2549 

ก่อนหน้านี้ อุดม ลงสมัครเป็นกรรมการการเลือกตั้ง ชุดที่ 3 แต่ไม่ได้รับการคัดเลือกจากที่ประชุมวุฒิสภา ในวันที่ 8 กันยายน พ.ศ. 2549 ต่อมาภายหลังการรัฐประหารในประเทศไทย พ.ศ. 2549 ได้รับการทาบทามจากคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (คปค.) ให้ดำรงตำแหน่งกรรมการป.ป.ช. แต่แล้วก็ไม่ได้รับการแต่งตั้ง โดยมีชัย ฤชุพันธุ์ ที่ปรึกษาฝ่ายกฎหมาย คปค.ให้เหตุผลว่า เนื่องจากขาดคุณสมบัติ ซึ่งอาจเป็นข้อโต้แย้งถึงคุณสมบัติในการดำรงตำแหน่ง ป.ป.ช. ในภายหลังได้

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๐ ตอนที่ ๒๐๐ ง ฉบับพิเศษ หน้า ๓, ๓ ธันวาคม ๒๕๓๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๔ ตอนที่ ๒๔๗ ง ฉบับพิเศษ หน้า ๗, ๑ ธันวาคม ๒๕๓๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๘ , เล่ม ๑๓๒ ตอนที่ ๓๒ ข หน้า ๒๗, ๔ ธันวาคม ๒๕๕๘
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๒ ตอนที่ ๑๗ ง ฉบับพิเศษ หน้า ๓๒๒, ๘ กุมภาพันธ์ ๒๕๒๘
# โบโกตา
โบโกตา  ชื่อทางการคือ โบโกตา ดิสตริโตกาปิตัล  (หมายถึง "เขตเมืองหลวงโบโกตา") และยังมีชื่อเรียกว่า ซานตาเฟเดโบโกตา  เป็นเมืองหลวงและเมืองที่ใหญ่ที่สุดของประเทศโคลอมเบีย มีประชากรมากที่สุดของประเทศ คือ 7,412,566 คน (จากการสำรวจปี พ.ศ. 2561) ส่วนเขตนครหลวง (metropolitan area) ซึ่งรวมเขตเทศบาลโซอาชา (Soacha) ไว้ด้วยนั้นมีประชากรประมาณ 7,881,156 คน

 เมืองพี่น้อง 
โบโกตาเป็นเมืองพี่น้องกับเมืองดังนี้:

 บัวโนสไอเรส ประเทศอาร์เจนตินา
 กาดิซ ประเทศสเปน
 ชิคาโก สหรัฐ
 เลออน ประเทศเม็กซิโก
 ลอนดอน ประเทศอังกฤษ สหราชอาณาจักร
 ลิมา ประเทศเปรู
 มาดริด ประเทศสเปน
 ลาปาซ ประเทศโบลิเวีย
 กีโต ประเทศเอกวาดอร์
 ซานตาเฟ ประเทศสเปน
 โซล ประเทศเกาหลีใต้
# วิทยาลัยพยาบาลกองทัพเรือ
วิทยาลัยพยาบาลกองทัพเรือ สังกัดกองการศึกษา  กรมแพทย์ทหารเรือ กระทรวงกลาโหม โดยเป็นสถาบันสมทบของมหาวิทยาลัยมหิดลhttp://www.ratchakitcha.soc.go.th/DATA/PDF/2537/E/055/23.PDF

 ประวัติ 
เมื่อวันที่ 5  กรกฎาคม  พ.ศ. 2511  มีการจัดตั้ง "โรงเรียนพยาบาล ผดุงครรภ์ และอนามัย" เพื่อผลิตพยาบาลสำหรับให้บริการทางด้านสุขภาพแก่ข้าราชการและครอบครัว ตลอดจนประชาชนทั่วไปทั้งในยามปกติ ยามฉุกเฉิน และยามสงคราม ต่อมา ได้เปลี่ยนชื่อเป็น "วิทยาลัยพยาบาลกองทัพเรือ" เมื่อวันที่ 24 พฤศจิกายน พ.ศ. 2532 และเข้าเป็นสถาบันสมทบของ มหาวิทยาลัยมหิดล ตั้งแต่ปี พ.ศ. 2536

 หลักสูตรการศึกษา 
 คณะพยาบาลศาสตร์
 หลักสูตรประกาศนียบัตรผู้ช่วยพยาบาล
# ฮาลาล
ฮาลาล  (บ้างสะกดว่า ฮะลาล หรือ หะลาล) เป็นศัพท์นิติศาสตร์อิสลามจากภาษาอาหรับ หมายความว่า กฎบัญญัติอนุมัติให้มุกัลลัฟ (มุสลิมที่อยู่ในศาสนนิติภาวะ) กระทำได้ อันได้แก่ การนึกคิด วาจา และการกระทำที่ศาสนาได้อนุมัติให้ เช่น การรับประทานเนื้อปศุสัตว์ที่ได้รับการเชือดอย่างถูกต้อง การค้าขายโดยสุจริตวิธี การสมรสกับสตรีตามกฎเกณฑ์ที่ได้ระบุไว้ เป็นต้น

ในเมืองไทย คำว่า "ฮาลาล" เป็นที่รู้จักในความหมาย อาหารหรือสิ่งเจือปนที่ไม่ขัดกับหลักศาสนาอิสลาม อาหารสำเร็จรูปประเภทนี้จะมีตราฮาลาล

 ตราฮาลาล 

thumb|ตราฮาลาลของประเทศไทย

ตราฮาลาล คือ ตราที่ติดบนสลากผลิตภัณฑ์อาหาร เพื่อบ่งบอกว่าผลิตภัณฑ์นั้นเป็นที่ฮาลาล (อนุมัติ) สำหรับมุสลิมใช้บริโภค โดยจะมีคำว่า "ฮาลาล"  เป็นภาษาอาหรับประทับอยู่ ผู้ออกตราฮาลาลในประเทศไทยคือคณะกรรมการกลางอิสลามแห่งประเทศไทย เครือข่ายธนาคารอิสลามแห่งประเทศไทย

 อาหารฮาลาล 

อาหารฮาลาล คือ อาหารที่ไม่มีสิ่งต้องห้ามเจือปน โดยเฉพาะอย่างยิ่งเนื้อสัตว์นั้นจะต้องเป็นเนื้อฮาลาล และไม่เจือปนสิ่งฮะรอม (Haram) หรือสิ่งต้องห้ามบริโภค เช่น เหล้า หรือไขมันหมู เป็นต้น เนื้อสัตว์ หรือ ผลิตภัณฑ์จากสัตว์ที่ฮาลาล จะเกิดขึ้นก็ต่อเมื่อสัตว์นั้นผ่านการเชือดที่ถูกต้องตามแนวทางอิสลามดังต่อไปนี้

 ผู้เชือดเป็นมุสลิมที่เข้าใจ และรู้วิธีการเชือดแบบอิสลามอย่างแท้จริง
 สัตว์ที่จะนำมาเชือดจะต้องไม่เป็นสัตว์ต้องห้าม เช่น สุกร สัตว์ที่ล่าหรือบริโภคสัตว์อื่นเป็นอาหาร เช่น เสือ สุนัข สัตว์ปีกที่ล่าหรือบริโภคสัตว์อื่นเป็นอาหาร เช่น เหยี่ยว นกอินทรี สัตว์เลื้อยคลาน เช่น งู ไก่ป่า (ไก่กินหนอน)
 สัตว์ยังมีชีวิตขณะทำการเชือด
 การเชือดต้องเริ่มต้น ด้วยการเปล่งคำว่า "บิสมิลลาฮฺ" อันมีความหมายว่า ด้วยพระนามของอัลลอฮฺ
 การเชือดโดยใช้มีดคมตัดเส้นเลือดใหญ่ หลอดลม หลอดอาหาร ที่ลำคอให้ขาดจากกัน เพื่อให้สัตว์ตายโดยไม่ทรมาน
 สัตว์ต้องตายสนิทก่อนที่จะแล่เนื้อ หรือดำเนินการใด ๆ ต่อไป

ชนิดของสัตว์ที่มุสลิมนำมาบริโภคได้ ได้แก่ สัตว์บก เช่น แพะ แกะ โค กระบือ กวาง ฯลฯ และสัตว์น้ำจำพวกปลา ปู กุ้ง หอย และสัตว์ทะเลทั้งหมด ส่วนสัตว์ที่ไม่สามารถบริโภค ได้แก่ มนุษย์ สุกร สุนัข สิงโต เสือโคร่ง เสือดาว ช้าง แรด แลน หมูป่า งู หมี และลิง สัตว์มีกรงเล็บ สัตว์มีพิษหรือสัตว์นำโรค สัตว์ที่ไม่อนุญาตฆ่าตามหลักศาสนาเช่น มด ผึ้ง และนกหัวขวาน สัตว์น่ารังเกียจ สัตว์ที่ไม่เชือดตามหลักศาสนา เลือด รวมทั้งอาหารและเครื่องดื่มที่มีส่วนผสมแอลกอฮอล์ และสัตว์ลักษณะเดียวกับลาซารีนา สือแม. การเลี้ยงแพะตามวิถีมุสลิม:แนวทางสู่ความสำเร็จ . วารสารมหาวิทยาลัยราชภัฏยะลา. ปีที่ 2 ฉบับที่ 1 มกราคม - มิถุนายน 2550

พืชและเครื่องดื่มทุกชนิดที่ไม่มีส่วนผสมของแอลกอฮอล์สามารถบริโภคได้เช่นกัน แต่ถ้าสิ่งดังกล่าวปนเปื้อนด้วยสิ่งสกปรก (นะญิส) ซึ่งหมายถึง สิ่งสกปรกตามหลักศาสนาอิสลาม คือสุนัข สุกร สุรา ซากสัตว์ (สัตว์ไม่ได้เชือดตามหลักการอิสลามยกเว้นปลาและตั๊กแตน) เลือด น้ำเหลือง น้ำหนอง สิ่งขับถ่าย นมลา นมแมว นมสุกรจะกลายเป็นอาหารต้องห้ามทันที
# ตุลาคม พ.ศ. 2549
ตุลาคม พ.ศ. 2549 เป็นเดือนที่ 10 ของปี พ.ศ. 2549 วันแรกของเดือนเป็นวันอาทิตย์ เหตุการณ์สำคัญในประเทศได้แก่ พระบาทสมเด็จพระเจ้าอยู่หัว มีพระบรมราชโองการโปรดเกล้าฯ ประกาศใช้รัฐธรรมนูญแห่งราชอาณาจักรไทย (ฉบับชั่วคราว) พ.ศ. 2549 และทรงแต่งตั้ง พลเอก สุรยุทธ์ จุลานนท์ เป็นนายกรัฐมนตรี ขณะที่สถานการณ์อุทกภัยในหลายจังหวัดยังคงน่าเป็นห่วง สำนักงานคณะกรรมการอาหารและยา เตรียมห้ามโฆษณาเครื่องดื่มแอลกอฮอล์ในทุกสื่อตลอด 24 ชั่วโมง ยกเว้นการถ่ายทอดสดกีฬา สมเด็จพระบรมโอรสาธิราชฯ สยามมกุฎราชกุมาร เสด็จฯ แทนพระองค์ ทรงประกอบรัฐพิธีเปิดประชุมสภานิติบัญญัติแห่งชาติ ซึ่งสมาชิกได้มีมติเลือกนายมีชัย ฤชุพันธุ์ เป็นประธาน นอกจากนี้ยังมีการรื้อฟื้นศูนย์อำนวยการบริหารจังหวัดชายแดนภาคใต้ (ศอ.บต.) ในความพยายามแก้ปัญหาความไม่สงบในภาคใต้

ด้านสถานการณ์โลก การทดลองระเบิดนิวเคลียร์ของเกาหลีเหนือเป็นข่าวเด่นในรอบเดือน ทำให้คณะมนตรีความมั่นคงแห่งสหประชาชาติต้องออกมติคว่ำบาตรเกาหลีเหนือ ด้านนายปัน กี มุน ชาวเกาหลีใต้ ได้รับเสียงสนับสนุนให้ดำรงตำแหน่งเลขาธิการสหประชาชาติต่อจากนายโคฟี อันนัน ซึ่งจะสิ้นสุดวาระสิ้นปีนี้

เบลเยียม อินโดนีเซีย อิตาลี และแอฟริกาใต้ได้รับเลือกตั้งเป็นสมาชิกไม่ถาวรของคณะมนตรีความมั่นคง มีระยะเวลา 2 ปีนับตั้งแต่ปี พ.ศ. 2550 นอกจากนี้ยังมีการประกาศผลรายชื่อผู้ได้รับรางวัลโนเบลสาขาต่าง ๆ และประเทศเลโซโทก็ได้ประกาศใช้ธงชาติแบบใหม่ 

เหตุการณ์อื่น ๆ ที่เกิดขึ้นในเดือนตุลาคม 2549 มีดังนี้
# ราฟาเอล โอโรโน
เฮซุส ราฟาเอล โอโรโน  เป็นนักมวยสากลชาวเวเนซุเอลา เกิดเมื่อวันที่ 30 สิงหาคม พ.ศ. 2501 สถิติการชก 41 ครั้ง ชนะ 32 (น็อก 16) เสมอ 1 แพ้ 8
 ประวัติ 
โอโรโนเกิดที่เมืองปันตอญโญ รัฐซูเกร เคยชกมวยสากลสมัครเล่น ได้เหรียญเงินในการแข่งขันรายการ "Copa de los Reyes" ที่โรมาเนีย เหรียญทองในการชกชิงแชมป์อเมริกากลางที่โคลอมเบีย โอโรโนเริ่มชกมวยสากลอาชีพเมื่อ พ.ศ. 2522 และได้ครองแชมป์โลกรุ่นซูเปอร์ฟลายเวต สภามวยโลก ชนะอี ซึง-ฮุน เมื่อ พ.ศ. 2523 ป้องกันตำแหน่งได้สามครั้งก็เสียแชมป์ให้กับคิม ช็อล-โฮ ใน พ.ศ. 2524 ต่อมาใน พ.ศ. 2525 โอโรโนกลับมาครองแชมป์ได้อีกครั้งเมื่อชกแก้มือชนะคิม ช็อล-โฮ ได้สำเร็จ ก่อนจะมาเสียแชมป์ให้พเยาว์ พูนธรัตน์ เมื่อ พ.ศ. 2526 ต่อมาใน พ.ศ. 2528 มีโอกาสชิงแชมป์โลกกับเขาทราย แกแล็คซี่ แต่ไม่สำเร็จ โอโรโนแขวนนวมเมื่อ พ.ศ. 2531

เกียรติประวัติ
 แชมป์โลกรุ่นซูเปอร์ฟลายเวต สภามวยโลก (2523–2524)
 ชิง, 2 กุมภาพันธ์ 2523 ชนะคะแนนอี ซึง-ฮุน ที่เวเนซุเอลา
 ป้องกันครั้งที่ 1, 14 เมษายน 2523 ชนะคะแนนรามอน บัลบิโน โซเรีย ที่เวเนซุเอลา
 ป้องกันครั้งที่ 2, 28 กรกฎาคม 2523 ชนะคะแนนวิลลี เจนเซน ที่เวเนซุเอลา
 ป้องกันครั้งที่ 3, 15 กันยายน 2523 ชนะน็อกโฮบิโต เรงฮิโฟ ยก 3 ที่เวเนซุเอลา
 เสียแชมป์, 24 มกราคม 2524 แพ้น็อกคิม ช็อล-โฮ ยก 9 ที่เวเนซุเอลา
 แชมป์โลกรุ่นซูเปอร์ฟลายเวต สภามวยโลก
 ชิง 28 พฤศจิกายน 2525 ชนะน็อกคิม ช็อล-โฮ  ยก 6 ที่เกาหลีใต้
 ป้องกันครั้งที่ 1, 31 มกราคม 2526 ชนะน็อกเปโดร โรมิโร ยก 4 ที่เวเนซุเอลา
 ป้องกันครั้งที่ 2, 9 พฤษภาคม 2526 ชนะคะแนนราอุล บัลเดซ ที่เวเนซุเอลา
 ป้องกันครั้งที่ 3, 29 ตุลาคม 2526 ชนะน็อกออร์ลันโด มัลโดนาโด ยก 5 ที่เวเนซุเอลา
 เสียแชมป์, 27 พฤศจิกายน 2526  แพ้คะแนนพเยาว์ พูลธรัตน์ ที่พัทยา
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นจูเนียร์แบนตัมเวต สมาคมมวยโลก  21 กรกฎาคม 2528 แพ้ทีเคโอเขาทราย แกแล็คซี่ ยก 5
# ดง ชุนลี
ดง ชุนลี อดีตนักมวยสากลชาวเกาหลีใต้ เกิดเมื่อ 8 มีนาคม  พ.ศ. 2506  เสียชีวิตเมื่อ 9 กันยายนพ.ศ. 2538 หลังจากชก แพ้คะแนน เซตสุโอะ เซกาว่า เมื่อ 5 กันยายน เพียง 4 วัน รวมอายุได้ 32 ปี สถิติการชก 57 ครั้ง ชนะ 45 (น็อค 26) เสมอ 2 แพ้ 10

 เกียรติประวัติ 
 แชมป์ประเทศเกาหลีใต้รุ่นแบนตัมเวท (2526 - 2528)
 แชมป์ประเทศญี่ปุ่นรุ่นแบนตัมเวท (2535 - 2538)
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นจูเนียร์แบนตัมเวท WBA 6 มีนาคม 2528 แพ้น็อค เขาทราย แกแล็คซี่ ยก 7 ที่เวทีราชดำเนิน
 ชิงแชมป์โลกรุ่นจูเนียร์แบนตัมเวท IBF 3 ธันวาคม 2529 แพ้น็อค เอลลี่ ปิกัล ยก 10 ที่ อินโดฯ
 อ้างอิง 

 สถิติการชก ดอง ฮุน ลี
# มักซิม กอร์กี
อะเลคเซย์ มักซิโมวิช เปชคอฟ  หรือรู้จักกันในนาม มักซิม กอร์กี   เป็นนักประพันธ์ชาวรัสเซีย เกิดเมื่อ พ.ศ. 2411 ที่เมืองนิจนีนอฟโกรอด, จักรวรรดิรัสเซีย บิดามารดาเสียชีวิตตั้งแต่เด็ก เขาต้องออกมาใช้ชีวิตโดยลำพัง และประกอบอาชีพต่างๆ โดยมีความเป็นอยู่อย่างยากลำบาก  ครั้งหนึ่งเขาพยายามฆ่าตัวตายใช้ปืน เขารอดชีวิตมาได้แต่ลูกกระสุนทะลุปอดตัวเอง ทำให้เขามีปัญหาสุขภาพตลอดมา 

งานเขียนชิ้นแรกของกอร์กี ที่ได้ลงตีพิมพ์หนังสือพิมพ์รายวันท้องถิ่น เป็นงานเขียนชื่อว่า Makar–Chudra ต่อมาเขาได้เขียนบทละคร และถูกนำไปแสดงเปิดโรงละคร ซึ่งทำให้เขาเริ่มมีชื่อเสียง  กอร์กีอยู่ฝ่ายมาร์กซิสต์ งานเขียนของเขามีความคิดเอียงซ้าย จนถูกขึ้นบัญชีดำจากรัฐบาล  กอร์กีเคยถูกจับกุมใน พ.ศ. 2448 แต่ในที่สุดก็ถูกปล่อยตัว ด้วยความช่วยเหลือจากเพื่อนฝูงที่มีอิทธิพลระดับใหญ่  กอร์กีเสียชีวิตเมื่อ พ.ศ. 2479 เนื่องจากถูกวางยาพิษจากศัตรู  พิธีศพของเขาถูกจัดที่จัตุรัสแดง ซึ่งคนสำคัญเข้าร่วมพิธีจำนวนมาก เช่น โจเซฟ สตาลิน

 ผลงาน 
ผลงานชิ้นสำคัญของมักซิม กอร์กี  เป็นเรื่องราวชีวิตของเขาตั้งแต่วัยเด็กจนวัยฉกรรจ์ ถูกนำมาสร้างเป็นภาพยนตร์ไตรภาค ฉายระหว่างปี พ.ศ. 2481-2483
 มหาวิทยาลัยของฉัน (My Universities) เขียนเมื่อ พ.ศ. 2464 (แปลโดย ชาลีมาน คำเพลิง)
 วัยเยาว์ของข้าพเจ้า (My Childhood) เขียนเมื่อ พ.ศ. 2471 (วัยเยาว์ของข้าพเจ้า แปลโดย คำไชย ประหาญธรรม, วัยดรุณ แปลโดย นักแปลนิรนาม) 
 เรียนรู้โลกกว้าง  (My Apprenticeship) 

 ผลงานอื่นๆ 
 เศรษฐีพันล้าน (The Billionaire)
 แม่ (Mother) (แปลโดย จิตร ภูมิศักดิ์)
# อัตราส่วนปัวซง
เมื่อตัวอย่างวัสดุถูกดึงในทิศหนึ่ง อีกสองทิศจะบางลง, อัตราส่วนปัวซง (} ν,) ซึ่งเป็นชื่อหลังของ ซีเมอง ปัวซง เป็นค่าที่วัดได้เนื่องจากความบางลงนี้ อัตราส่วนปัวซงเป็นอัตราส่วนการหดสั้นสัมพัทธ์ คือ ความเครียด หรือความเครียดตามขวาง (ตั้งฉากกับแรงที่กระทำ) หารด้วยความเครียดที่ขยายออกสัมพัทธ์ (ในทิศเดียวกับแรงที่กระทำ) สำหรับวัสดุแบบ perfectly incompressible อัตราส่วนปัวซงจะมีค่าเท่ากับ 0.5 พอดี ส่วนวัสดุทางวิศวกรรมในทางปฏิบัติส่วนใหญ่จะมีค่า ν ระหว่าง 0.0 ถึง 0.5 คอร์กจะมีค่าใกล้ 0.0 เหล็กส่วนใหญ่อยู่ที่ประมาณ 0.3 และยางมีค่าเกือบ 0.5 ในบางวัสดุ เช่นโฟมของพอลิเมอร์ส่วนใหญ่ จะมีค่าอัตราส่วนปัวซงเป็นลบ ถ้า auxetic material เหล่านี้ถูกดึงในทิศหนึ่ง มันจะหนาขึ้นในทิศที่ตั้งฉากกับมันด้วย

สมมุติว่าวัตถุถูกอัดตามแนวแกน y (ดูภาพ 1) :

เมื่อ  คือค่าอัตราส่วนปัวซง  คือความเครียดตามขวาง และ  คือความเครียดตามแกนของแรง

ในการมองอย่างผิวเผิน อัตราส่วนปัวซงที่มากกว่า 0.5 ดูเหมือนจะเป็นไปไม่ได้ เพราะที่ความเครียดค่าหนึ่ง วัสดุจะมีปริมาตรเข้าใกล้ศูนย์ และถ้ามากกว่านั้นวัสดุจะมี "ปริมาตรเป็นลบ" อย่างไรก็ตาม ค่าอัตราส่วนปัวซงที่ประหลาดมักจะเป็นผลจากวัสดุที่มีโครงสร้างซับซ้อน